ຊາວເມືອງ Norfolk ປັບຕົວ ເຂົ້າກັບ ການປ່ຽນແປງ ຂອງ ດິນຟ້າອາກາດ (ວີດີໂອ)
ຊາວເມືອງ Norfolk ໃນລັດ Virginia ພວມປັບຕົວ ເຂົ້າກັບສະພາບ ດິນຟ້າອາກາດປ່ຽນແປງ ທີ່ເຮັດໃຫ້ລະດັບນໍ້າທະເລ ສູງຂຶ້ນນັບມື້.
Jeff Miskill ອາໄສຢູ່ຫ່າງຈາກແມ່ນໍ້າ Lafayette ພຽງບໍ່ເທົ່າ ໃດແມັດ ຢູ່ເຮືອນຫຼັງນຶ່ງທີ່ພໍ່ຕູ້ແມ່ຕູ້ຂອງລາວໄດ້ຊື້ໄວ້ເມື່ອຊຸມປີ 1950 ນັ້ນ ແຕ່ດຽວນີ້ມັນກໍໄດ້ປ່ຽນໄປແລ້ວ ຕະຫຼອດໄລຍະສິບປີຜ່ານມາ ຄືເຮົາຈະມີນໍ້າຖ້ວມຢູ່ເລື້ອຍໆ ແລະກໍຮຸນແຮງຫຼາຍ ທ້າວ Miskill ເວົ້າວ່າ: ບັດນີ້ ທ້າວ Miskill ຕ້ອງປະເຊີນກັບໄພຂົ່ມຂູ່ສອງປະການ ຄືລະດັບນໍ້າສູງຂຶ້ນ ແລະລະດັບໜ້າດິນກໍຕໍ່າລົງໄປ Jeff Miskill: ທ່ານ Skip Stiles ຫົວໜ້າກຸ່ມສະພາບແວດລ້ອມ Wetlands Watch ເວົ້າວ່າ ພື້ນທີ່ຂອງ ຕົວເມືອງ Norfolk ແມ່ນຕັ້ງຢູ່ປາກອ່າວ ທີ່ເປັນແຫຼ່ງ ນໍ້າຈືດແລະນໍ້າທະເລໄຫຼມາຜະສົມ ກັນ ທີ່ເປັນເວີງອ່າວກວ້າງໃຫຍ່ທີ່ສຸດໃນສະຫະລັດ ມີຕາໜ່າງລໍາແມ່ນໍ້າ ແລະຮ່ອງຫ້ວຍ ຫຼາຍໆສາຍ ສະລັບຊັບ ຊ້ອນ ທີ່ໄຫຼຍື່ນເຂົ້າໄປໃນບໍລິເວນເຂດໃກ້ຄຽງ ພ້ອມກັບລະດັບ ນໍ້າທະເລທີ່ທໍານາຍວ່າຈະສູງຂຶ້ນອີກນຶ່ງແມັດພາຍໃນປີ 2100 ໂຄ່ງລ່າງພື້ນຖານຕ່າງໆ ຂອງຕົວເມືອງແມ່ນຕົກຢູ່ໃນຄວາມສ່ຽງສູງທີ່ຈະຖືກທໍາລາຍໄປ ທ່ານ ສຕາຍ ເວົ້າວ່າ: ສໍາລັບແຜນການໃນໄລຍະສັ້ນ ເມືອງ Norfolk ແມ່ນໄດ້ຕຽມການຮັບມືກັບໄພດັ່ງກ່າວນີ້ ດ້ວຍຄວາມພະຍາຍາມທໍາການກໍ່ສ້າງອັນໃຫຍ່ໂຕ ເຊັ່ນການ ຍົກລະດັບຖະໜົນຫົນທາງ ແລະເຮືອນຊານບ້ານຊ່ອງໃຫ້ສູງຂຶ້ນກວ່າປົກກະຕິ ແລະສ້າງກໍາແພງປ້ອງກັນໃນເຂດຕົວ ເມືອງບໍ່ໃຫ້ຖືກນໍ້າຖ້ວມ ສ້າງສະ ຖານີສູບນໍ້າ ແລະຮ່ອງລະບາຍນໍ້າຈາກລົມພາຍຸ ແລະພື້ນ ທີ່ທີ່ມີນໍ້າຂັງ ຫຼື ປຽກຊຸ່ມຢູຕະລອດນັ້ນ ກໍຈະກາຍເປັນພື້ນທີ່ ທີ່ໃຊ້ປະໂຫຍດຄືນໃໝ່ໄດ້ ທ່ານ Ron Williams ຜູ້ຊ່ວຍຜູ້ຈັດການຕົວເມືອງເວົ້າວ່າ ໂຄງລ່າງພື້ນ ຖານຫຼັກ ປະເພດ ຖະໜົນຫົນທາງ ແລະຂົວ ຈະສູງເຄິ່ງແມັດ ເວລາໂຄງ ການນີ້ສ້າງສໍາເລັດແລ້ວ Ron Williams: ທ່ານ Ron Williams ເວົ້າວ່າ ມູນຄ່າການກໍ່ສ້າງດັ່ງກ່າວນີ້ ນັບວ່າເປັນເງິນຈໍານວນ ມະຫາສານ ຊຶ່ງທາງຕົວເມືອງບໍ່ສາມາດຈ່າຍໂດຍລໍາພັງຕົນເອງໄດ້ ທ່ານ ຣອນ ວິລລຽມ ເວົ້າວ່າ: ເມືອງທ່າ Norfolk ຊຶ່ງເປັນທີ່ຕັ້ງຖານກອງທັບເຮືອທີ່ໃຫຍ່ທີ່ສຸດໃນໂລກນີ້ ເປັນຈຸດສໍາຄັນ ທີ່ສຸດແຫ່ງນຶ່ງດ້ານເສດຖະກິດຂອງຂົງເຂດ ແລະຈໍາເປັນທີ່ສຸດຕໍ່ຄວາມໝັ້ນຄົງຂອງຊາດ ພັນເຮືອເອກ Joe Bouchard ທີ່ປົດ ກະສຽນແລ້ວ ແລະເປັນຜູ້ບັນຊາການຖານທັບເຮືອນີ້ ເມື່ອນຶ່ງທົດສະວັດຜ່ານ ມາ ເວົ້າວ່າ ສະພາຄອງແກຣັສສະຫະລັດ ຈະຕ້ອງລົງມືປະຕິບັດ ການ ເພື່ອຫາທາງແກ້ໄຂບັນຫາດິນຟ້າອາກາດປ່ຽນແປງ ຊຶ່ງເປັນເລຶ່ອງທີ່ທາງສະພາ ຄອງແກຣັສ ຍັງລັງເລໃຈມາຕະຫຼາດນັ້ນ ພັນເອກ ໂຈ ບູເຊີດ ເວົ້າວ່າ: ພັນເອກ Bouchard ແລະເຈົ້າໜ້າທີ່ອື່ນໆໃນເມືອງ Norfolk ກໍາລັງຜັກດັນເພື່ອໃຫ້ໄດ້ ຮັບການສະໜັບສະໜຸນຈາກລັດຖະບານກາງ ແລະ ກໍເວົ້າວ່າ ກອງທັບອາດຮັບພາລະ ເປັນຜູ້ນໍາພາໄດ້ ແລະປະຕິບັດງານກັບປະຊາຄົມທ້ອງຖິ່ນ ເພື່ອຮ່າງແຜນການແກ້ໄຂ ບັນຫາ ສໍາລັບປັບຕົວຮັບມືກັບໄພຂົ່ມຂູ່ຂອງດິນຟ້າອາກາດປ່ຽນແປງທີ່ກໍາລັງເພີ່ມທະວີ ຄວາມຮຸນແຮງຂຶ້ນໄປນັບມື້ ກ່ອນທີ່ມັນຈະສວຍເກີນໄປນັ້ນ